

ที่ มท ๐๘16.3/ว

 กรมส่งเสริมการปกครองท้องถิ่น

 ถนนนครราชสีมา กทม. ๑๐๓๐๐

 ตุลาคม ๒๕64

เรื่อง ประกาศสถานศึกษาแบบอย่างการจัดกิจกรรมการเรียนรู้และการบริหารจัดการตามหลักปรัชญาของเศรษฐกิจพอเพียง “สถานศึกษาพอเพียง” ประจำปีการศึกษา 2563

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือกระทรวงศึกษาธิการ ด่วนที่สุด ที่ ศธ 02145/2556
 ลงวันที่ 16 กันยายน ๒๕๖4 จำนวน 1 ชุด

 ด้วยกระทรวงศึกษาธิการ ได้ประกาศสถานศึกษาแบบอย่างการจัดกิจกรรมการเรียนรู้และ
การบริหารจัดการตามหลักปรัชญาของเศรษฐกิจพอเพียง “สถานศึกษาพอเพียง” ประจำปีการศึกษา 2563
โดยมีสถานศึกษาสังกัดองค์กรปกครองส่วนท้องถิ่นผ่านเกณฑ์การประเมินเป็นสถานศึกษาแบบอย่างการจัดกิจกรรมการเรียนรู้และการบริหารจัดการตามหลักปรัชญาของเศรษฐกิจพอเพียง “สถานศึกษาพอเพียง” จำนวน 184 แห่ง และเนื่องจากสถานการณ์การแพร่ระบาดของโรคติดเชื้อไวรัสโคโรนา 2019 จึงชะลอการจัดพิธีมอบเกียรติบัตรสถานศึกษาพอเพียง ประจำปีการศึกษา 2563 ไปก่อน จนกว่าสถานการณ์เข้าสู่ภาวะปกติ ทั้งนี้ จะแจ้งกำหนดการให้ทราบอีกครั้ง

 กรมส่งเสริมการปกครองท้องถิ่น ขอความร่วมมือจังหวัดแจ้งองค์กรปกครองส่วนท้องถิ่น
เพื่อแจ้งให้สถานศึกษาที่ได้รับการประกาศเป็นสถานศึกษาแบบอย่างการจัดกิจกรรมการเรียนรู้ และการบริหารจัดการตามหลักปรัชญาของเศรษฐกิจพอเพียง “สถานศึกษาพอเพียง” ประจำปีการศึกษา 2563 ทราบ และประชาสัมพันธ์ให้สถานศึกษาในสังกัดองค์กรปกครองส่วนท้องถิ่นทุกแห่งไปศึกษาดูงานหรือขอคำแนะนำจากสถานศึกษาที่ได้รับการประกาศเป็นสถานศึกษาแบบอย่างการจัดกิจกรรมการเรียนรู้และการบริหารจัดการ
ตามหลักปรัชญาของเศรษฐกิจพอเพียง“สถานศึกษาพอเพียง” ประจำปีการศึกษา 2563 ในโอกาสต่อไป รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

รอง.อสถ.......................................

ผอ.กศ...........................................

ผอ.กง.สศ......................................

หน.ฝ.คศ.......................................

จนท. ............................................

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐00 ต่อ 5312

โทรสาร ๐-๒๒๔๑-๙๐๒๑-๓ ต่อ 218

**สิ่งที่ส่งมาด้วย สำเนาหนังสือกระทรวงศึกษาธิการฯ**



 QR CODE ประกาศสถานศึกษาพอเพียง